ISA, POEG JA PÜHA VAIM
TODD WHITE KRISTUS KUI ELUVIIS
Kas kõik peaksid evangeliseerima?
Mulle see meeldib,
sest kogudusele on antud 5-laadne teenistus.
Meil on pastorid, apostlid, prohvetid, evangelistid ja õpetajad.
See on see 5-laadne teenistus,
kus üks on kutsutud prohveti ametisse,
või pastori ametisse.
Pastori ametit on inimestel vist kõige kergem mõista.
"Oled sa pastor või mitte?"
Selles on üsna lihtne selgust saada.
Pastorile jagub kohustusi enam kui küllaga.
Mu enda pastor on lihtsalt imeline!
Kuid ta kulutab kuus telefonikõnedele 6000-7000 minutit.
Nii et ta toimetab mitmel rindel koguduses,
aga samas tegeleb ka pidevalt nõustamisega.
Ta teeb seda, sest tal on pastori and.
Samas on inimesi, kellel seda pole
ja nad lihtsalt põlevad läbi selles ametis.
Jumala arm annab sulle väe täita seda rolli, mis sulle antud.
Seda siis selle 5-laadse teenistuse osas.
Lisaks sellele on ka evangelisti kutse.
Nüüd, kui mul on evangelisti kutse, mis ma usun, et mul on,
siis see pole selle jaoks, et varustada teisi evangeliste,
vaid selleks, et varustada Jumala rahvast.
Kui ma olen usklik,
siis sõltumata sellest, milline on Jumala kutse mu elu üle,
on Kristuse Ihus olemas selline asi nagu usklike preesterkond.
Ehk meist kõigist saab kuninglik preesterkond
ja valitud põlvkond.
Me kõik oleme valitud ja pärime seeläbi kuningliku staatuse.
Me kõik oleme kuningad ja kuningannad
ning Jeesus on kuningate Kuningas ja isandate Issand.
Kui me seda mõistame, ei muretse me ka enam sellepärast,
kas meid on kutsutud evangeliseerima või mitte.
Inimestel on tekkinud arvamus,
et evangeliseerimine tähendab evangeeliumi jagamist kõigiga.
Piiblis on öeldud,
et peaksime kuulutama häid sõnumeid kõigile.
Igale elavale hingele!
Iga usklik peab rääkima kogu loodule.
Piiblis on öeldud,
et kogu loodu ootab pikisilmi Jumala laste ilmsikssaamist.
Inglise keeles on öeldud "poegade" ilmsikssaamist,
mis tüdrukute suhtes on kummaline,
aga kui mina võin olla Kristuse pruut, siis tüdrukud võivad olla ka pojad.
Kui mina pean kandma pruutkleiti, pole ka tüdrukutel hullu olla pojad.
Kristuse ihu on esmalt kutsutud olema usklikud
ja seejärel tegema kõike muud.
Piiblis on öeldud, et imed ja tunnustähed järgivad neid,
kes usuvad.
Nad panevad käed haigete peale ja need saavad terveks.
On öeldud ka, et usklikud ajavad välja kurje vaime,
mis paljude usklike jaoks on hirmuäratav,
sest nad arvavad, et see on pigem prohveti rida.
Kuid Paulus ütles prohveti ameti kohta,
et ta igatsus on, et kõik võiksid prohvetlikult kõnelda.
Nii et igal usklikul on võime prohvetlikult kõnelda.
Kas see tähendab prohveti kutsumist?
Võib, aga ei pruugi.
Küll aga võivad kõik prohvetlikult kõnelda.
Ma teen seda pidevalt, sest Jumal elab minu sees
ja Ta tahab kõnetada inimesi.
Jumal teab iga inimese mõtteid, kellega sa kokku puutud.
Nii et kui mul on suhe Jumalaga,
siis Ta võib ilmutada mulle mõtteid selle inimese kohta,
kuna Ta teab, et saan selle läbi ilmutada sellele inimesele Jumalat.
Nii et see on meie kui usklike preesterlik roll, mida täita,
mis võimaldab meil rääkida inimestele Jeesusest,
ilma, et peaksime omama evangelisti kutset.
Meil on tekkinud arvamus,
et vaid evangelistid räägivad inimestele Jeesusest
ja seetõttu on ka Kristuse ihu väga vaikseks jäänud,
sest me usume, et see pole meie and.
Mu küsimus sulle on: oled sa usklik?
Kui oled, siis mida sa oma usuga teed?
Usud sa vaid selleks, et üks päev taevasse saada?
Palud sa vaid Jeesust selleks, et Ta sind siit maisest elust päästaks?
Olgu siinkohal öeldud,
et ülestõusmine pole mingi päästeoperatsioon,
vaid minek pulma.
See on see, kuidas seda näha tuleb.
Ma kõnelen paljudel konverentsidel, kus ma räägin kogudustega
ja mul on ka oma teenistus "Kristus kui elustiil",
sest iga kristlane saab omada kristlasele kohast elustiili.
Kõik, kes ma olen, on täisajaga normaalne kristlane.
Ma vähemalt usun, et ma seda olen.
Kuid ma õpetan ja varustan inimesi olema normaalsed.
St seda, et kui lähed kohvi ostma ja ümberringi on palju inimesi,
siis kas sa muretsed selle pärast, et keegi seal olijaist võib minna põrgu
või mitte?
Kui mitte, peaksid oma Piiblit lugema,
sest fakt on see, et iga inimene, keda näed,
on teel igaviku suunas.
Nad lähevad kas taevasse või põrgu - mingit vahepealset varianti pole.
Sa kas oled Jumala poolt või vastu.
Seega, kui oled usklik, oled sa Jumala poolt või vastu?
Sa kas hoiad Tema ligi või Temast eemale.
Jeesus ei pakkunud inimestele kunagi mingit vahepealset varianti, öeldes:
"Jää siia kuhugi keskele."
Ma kuulsin ühe loo ühest ateistist mehest,
kes nägi ühel ööl unenäo.
Ta polnud otsustanud ei Jumala ega Saatana kasuks -
ta oli lihtsalt ateist.
Ta nägi oma unenäos ühte tara ja ühte tohutult suurt avatud ala.
Ühel pool tara oli keegi, keda ta uskus olevat Saatana.
Saatan ei näe üldse välja saba ja sarvede ja hargiga kujuna,
kellena me oleme harjunud teda ette kujutama.
Piiblis pole selle kinnituseks ühtegi viidet.
Nii et Saatan oli ühel pool
ja teisel pool tara oli teine kuju, keda ta uskus olevat Jeesuse.
Nii et ühelpool tara oli Saatan kõigi inimestega, kes temaga olid
ja kes teda vabatahtlikult teenisid.
Ja teiselpool oli Jeesus koos oma inimestega.
See ateist hüppas unes selle tara peale - see oli ehe uni! -
ja korraga nii Saatan kui ka Jeesus olid oma inimestega kadunud.
Siis aga tuli Saatan tagasi ja ütles: "Seal sa oledki! Ma just otsisin sind!"
Ateist vastas: "Ma pole valinud ei Jeesust
ega kohe kindlasti mitte sind, Saatan!"
Mispeale Saatan vastas:
"Muidugi valisid, sest see tara on minu!"
Nii et kui me kristlastena arvame, et kusagil on mingi hall ala,
kuid see pole nii.
Ka see tara kuulub Saatanale.
Sa pead üks päev seisma oma taevase Isa ees.
Su elus on võib-olla inimesi,
kelle osas sa arvad, et nad ei vaja Jeesust.
Kuid üks päev, seistes taevas oma Kuninga ees,
saab seal olema lammaste ja sikkude rida.
Seistes ise lammaste reas,
näed sa sikkude reas kõiki neid inimesi,
kellele sa kartsid rääkida Jumalast.
Kellele kõik usklikud kartsid rääkida.
Sa näed neid seal reas ja ma võin garanteerida sulle,
kuidas nad ütlevad sulle:
"Miks sa ei rääkinud meile? Mida sa kartsid?"
Ainuüksi see mõte lõikab mu südamesse.
Siin pole enam küsimus evangelisatsioonis, vaid armastuses.
Jumala armastuses nii nende kui mu enda vastu,
kui ma näen, kelleks Jumal mind on loonud.
Ja see puudutab ka Tema armastust inimeste vastu.
Ma ei suuda taluda mõtet, et keegi peab minema põrgu.
Seetõttu ei saa ma ka jätta jagamata Jumalast kellegagi.
Ma olin 34-aastane,
enne kui keegi mulle üldse Jeesusest rääkis.
Ma polnud terve oma elu kuulnud kelleltki Jumala kohta.
Kõik kartsid.
See oli täielik Jumala arm, mis hoidis mind elus,
sest 22-aasta pikkuse narkosõltlase elu peale
oleksin juba ammu pidanud olema surnud.
Kui palju kordi oleks ma võinud surma saada!
Kui palju kordi mõtlesin ma enesetapu peale!
Kui vaid mõni kristlane oleks tõeliselt teadnud, kes Jumal on,
oleks ta võinud säästa mu elust selle 10-20 aastat,
mil olin täiesti deemonitest vaevatud, narkosõltlane ja ateist,
kes vihkas täiega kristlasi.
Kui vaid ühel inimesel oleks olnud see õige sõna.
Kui vaid keegi oleks tulnud ja öelnud mulle: "Jeesus on ehe!"
"Ta on hämmastav!
Ta armastab sind ja Tal on plaan su elu jaoks!"
Kuid mitte keegi ei rääkinud mulle sellest!
Sul on alati kusagil võimalus öelda kellelegi,
kui väga Jumal teda armastab.
Sa üle sellest inimeste hirmust,
sest sa tegelikult ei peaks tundma seda.
Kui pead end kristlaseks, siis 2 Timoteose 1:7 ütleb:
"Jumal ei ole meile ju andnud arguse vaimu,
vaid väe ja armastuse ja mõistlikkuse vaimu."
Kui Ta on selle kõik meile andnud,
peame haarama kinni sellest tõest, kelleks meid on loodud.
Siin pole küsimus nn evangeliseerimises,
vaid selles, et kristlased mõistaks Kristuse reaalsust.
Et Ta löödi risti, ja Ta tõusis taas surnuist;
et Jumal on neid valinud, tahab elada nende sees
ja puudutada neid ümbritsevat maailma.
Kas lapsed võivad evangeliseerida?
Mul endal on 3 tütart -
1,5 aastane, 4 aastane ja 8 aastane.
Nad on imekallid!
Meil on üks palve,mida me palume ja see kõlab nii:
"Püha Vaim, Jumala inglid, sõjainglid -
me tervitame teid!
Me anname teile oma südame, oma meeled ja oma kõrvad,
mistõttu aidake meil mõista,
kui lai ja kui kõrge,
kui sügav ja kui tugev on Jumala armastus Jeesuses."
Ja siis ma ajan neid veidi mööda tuba taga, mis on täiega äge!
Ja siis me palume: "Andke meile silmi näha
ja kõrvu kuulda,
mida Jumala Vaim ütleb.
Andke meile ilmutuse ja tarkuse ja Jumala tunnetuse vaimu.
Katke meid Jeesuse vere ja rahuga, Jeesuse nimel.
Valvake meie..." ja siis nad nimetavad kõiki oma kutsikaid ja keda iganes,
kelle üle Jumal valvama peaks. See on nii lahe!
Ja siis me ütleme kõik koos: "Aamen!"
Me palume Pühal Vaimul katta ja täita meid
ning voolata meie läbi, puudutades maailma meie ümber.
See on nii oluline õpetada lastele neid väikesi asju
evangeeliumi reaalsuse kohta.
Väikesed lapsed pole mingid evangelistid.
Mul pole aimugi, mis nende kutse ja amet saab olema?
Kuid kui me 4-a näeb ratastoolis või karkudega inimesi, ütleb ta:
"Issi, vaata! Me peame palvetama."
Ta on täiega keskendunud sellele.
Olime aasta tagasi perega rannapuhkusel
ja üks mees, kellel oli kaelatugi, kõndis meist mööda.
Me vanem tütar oli tol ajal 7-aastane. Peaaegu juba 8-ne.
See mees kõndis oma kaelatoega meist mööda
ja mu tütar ütles: "Issi, vaata!"
Ma ütlesin: "Ma näen."
Ta ütles: "Lase siis käia!"
Ma ütlesin: "Mine ise palveta ta eest."
Ta vangutas lihtsalt pead ja jooksis selle mehe suunas.
Ta oli mehest 100 m kaugusel,
kuniks läks ja haaras tal käest kinni.
Ma tean täpselt, mida ta ütles, sest olin ju ise teda õpetanud.
Ta küsis: "Mis te kaelal viga on?"
Ja mees vastas talle, mis iganes teema see siis oli.
Mu tütar küsis: "Kas ma tohin palvetada te eest?"
ja mees lihtsalt vastas: "Kui armas! Tänan!" ja kõndis edasi.
Mu tütar jooksis talle järgi ja ütles: "Ma mõtlesin kohe praegu."
Mees vastas hämmeldunult: "Hea küll."
Ja mu tütar ütles, ise oma kätt kiigutades:
"Jeesuse nimel, kael saa terveks just praegu.
Jeesuse nimel."
Ja siis ta ütles: "Kontrollige oma kaela!"
Mu 8-aastane põrutas: "Kontrollige!"
Mees liigutas oma pead ja kaela ja ma nägin, kuidas ta noogutas.
Ja siis mu tütar ütles: "Jeesus armastab teid nii väga!"
ja mees tänas ning tõstis kinnituseks pöidla püsti.
Ma teadsin täpselt, millest mu tütar talle räägib,
sest olen veetnud aega oma lastega
ja see on see,
mida nad näevad minu elus pidevalt sündimas.
Nii et kui lapsed näevad oma vanemat seda tegemas,
teevad nad seda sama ka järgi.
Kuna me räägime täna evangeliseerimisest,
siis oletame, et sa oled kristlasest ema või isa,
aga sa ei peegelda oma laste ees ehedat kristlikku elu.
Jah, sa käid küll pühapäeviti kirikus, kuid see on ka kõik, mida sa teed.
On nii palju lapsi, kes ei taha kirikust midagi teada,
sest nad on tüdinud lihtsalt mingis hoones käimisest.
Nad tahavad ise selleks "hooneks" ehk koguduseks saada.
Nii et kui nad saavad kokku, on koos otsekui palju hooneid.
Piiblis on muide öeldud,
et meid on pandud kokku kui elavaid kive,
mis moodustavad vaimse koja.
See on nii lahe!
Me oleme elavad kivid, kes käivad ringi
ja aitavad rajada Jumala koda, Jumala templit.
Meie ju olemegi Püha Vaimu tempel.
See kaelatoega mees oli hiljem jälle rannas liikvel
ja ma ütlesin talle:
"Ma ausõna ei saatnud oma tütart teie eest palvetama."
Ta ütles: "Jaa, see oli päris kummaline."
Küsisin: "Mis mõttes?"
Ta vastas: "Kui ta palvetas mu eest, läks mu kael soojaks."
Küsisin: "Mis tunne on?"
Ta ütles: "Palju parem! Mul oli just äsja operatsioon."
Olin kohkunud,
sest kui kellelgi on alles olnud kaelaoperatsioon,
ei ütle sa talle: "Liiguta! Kontrolli!"
Kuid mu tütar ei teadnud seda ja käskis mehel kaela liigutada,
mida too ka tegi.
Mees ütles: "Lähen nädala pärast kontrolli,
sest midagi seal kaelas toimus."
Küsisin, on ta kristlane?
Ta ütles, et on,
kuid ükski laps pole veel tema eest palvetanud.
Tegelikult polnud keegi tema eest kunagi palvetanud.
Ma ütlesin: "Kas pole lahe, kui teeksime oma lastega algust?"
Ja ta ütles: "Hästi tehtud!"
Samas kui mu tütar möllas juba lainetes,
sest ta tahtis lihtsalt lõbutseda ja mängida.
Kuidas peaks evangeliseerima?
Me näeme evangeliseerimist kui olukorda,
kus sa lähed kellegi juurde, annad talle traktaadi,
tood välja põhjused, miks ta vajab Jeesust
ja ütled talle, et ta on patune ning peab meelt parandama.
Ma olen nõus, et ilma Jeesuseta on inimesed patused
ja vajavad päästet.
Jeesus aga tegi asju hoopis teistmoodi.
Jeesus käis siin maa peal
ja Jumala arm ning armastus voolasid Temast
ühel väga imelisel moel.
Nii et prostituudid, petturid, vargad ja bandiidid - halvimatest halvimad,
kogesid, et peavad selle mehe ligi hoidma.
Nad järgisid Teda kõikjal, lihtsalt soovides kuulata Teda.
Jah, Jeesus ise oli ka Jumala sõna,
aga kui Ta rääkis, tõi see esile elu.
Peetrus ütles: "Sinul on elusõnad, kuhu mujale meil olekski minna!"
Jeesus oli just jaganud sõnumit Tema liha söömisest ja vere joomisest
mis hirmutas ja ajas paljud ära,
kuid Ta 12 jüngrit siiski jäid.
Mispeale Peetrus ütleski: "Kuhu meil olekski minna,
sest Sinul on igavese elu sõnad!"
See on tõesti hämmastav,
et kui Jeesus kõneles, tekkis selle läbi elu.
Ka meil kui kristlastel on võime kuulutada elu inimeste ellu.
Meil on võime muuta kellegi tulevikku;
võime muuta kellegi igavikku.
Milline eesõigus!
Ma näen inimesi tulemas Jeesuse juurde
kõikjal, kus ma liigun.
Ma pole omandanud mingit nõksu, kuidas inimesi vahele võtta
või lajatada neile, kui halvad nad on.
Kes iganes on kuulnud mind jutlustamas,
teab, et ma ei ütle inimestele, millised väärastunud patukotid nad on.
Kuigi patt ise on väärastunud nähtus.
Aga kui inimesed ärkavad ja mõistavad,
et Jumal on hea
ja nad on väärtuslikud oma Isa silmis,
siis korraga nad näevad ise, kui metsas nende elud on.
See sõnum haarab nende südameid
ja inimesed tahavad alistuda sellisele Jumalale.
See on nii imeline!
Ja see pole üldse mitte raske!
Peame lihtsalt mõistma, kelleks Jumal meid on loonud,
et näha teisi sellistena, kelleks Jumal neid on loonud.
Milline võimalus meil on!
Ära maga seda maha vaid tänu vabandustele.
Ära maga seda võimalust maha!
Igaviku mõistes on meil vaid nii palju aega.
Meil on vaid see väike võimaluste aken.
Meil on vaid see killuke aega, et esindada taevast.
Olgu selleks siis 10, 20 või 100 aastat.
Sul on see lühike aeg ja võimaluste aken esindada Jeesust,
mistõttu ära maga seda maha!
Sul pole seda võimalust enam taevasse jõudes,
mistõttu ainus koht, kus seda jagada, on siin maa peal.
Ära maga maha seda võimalust!
Tõlge: Anne-Ly Raukas